Белоруссиа ахада усутә ныҟәарыла Москва даҭааит
10:50 12.04.2022 (ирҿыцуп: 10:53 12.04.2022)
© Sputnik / Александр АстафьевВизит премьер-министра РФ М. Мишустина в Минск
© Sputnik / Александр Астафьев/
Александр Лукашенко Урыстәыла ахада Владимир Путин диҿцәажәараны дыҟоуп.
АҞӘА, мшаԥы 12 - Sputnik. Белоруссиа ахада Александр Лукашенко усутә ныҟәарыла Москва даҭааит ҳәа аанацҳауеит амаҵзура Белта.
Александр Лукашенко Урыстәыла ахада Владимир Путин диҿцәажәараны дыҟоуп. Атәылақәа рхадацәа аҭаараны иҟоуп акосмодром "Восточный" Амуртәи аобласт аҿы. Акосмодром аинфраструктура иалахәхараны иҟоуп белоруссиатәи аҟазауаагьы.
Лукашенко ипресс-маҵзура адыррала акосмодром аҿы ахадацәа рхала ҩ-ганктәи аизыҟазаашьақәа рзы хра злоу азҵаарақәа, асанкциақәа, адунеи аҿы аҭагылазаашьа, Украина ахҭысқәа ирылацәажәараны иҟоуп.
Владивосток мшаԥы 13 азы имҩаԥысраны иҟоуп Лукашенкои Приморие агубернатор Олег Кожемиакои реиԥылара. Ирылацәажәоит Белоруссиеи ари арегиони русеицура.
Лукашенко иара убасгьы даҭаауеит адгьылбжьаха Русски, аинфраструктуратәи ауаажәларра-культуратәи проектқәа рдырразы.